મહારાષ્ટ્રના પૂજ્ય નાથ તરીકે ઓળખાતા ૧૯૮૪નું વર્ષ તેમનું જન્મશતાબ્દીવર્ષ. જેઓ યુવાવસ્થામાં વ્યાયામ તથા ક્રાંતિવાદી પ્રવૃત્તિ કરતા. ગાંધીજીના આશ્રમમાં તે આવ-જા કરતા તેમના પ્રચારક તરીકે કામ ના કર્યું પણ તેમનાં બધાં જ રચનાત્મક કાર્યમાં સહભાગી થતા. સત્યાગ્રહમાં નહોતા ભળ્યા પણ સ્ત્યાગ્રહના પ્રસંગોએ તેઓ આશ્રમની જવાબદારી ઉપાડતા અને ગાંધીજીને પણ તેનાથી આશ્વાસન મળતું કે એવા એક સત્પુરુષ એમની પાસે આવે છે જે એમની ગેરહાજરીમાં આશ્રમવાસીઓને માર્ગદર્શક થઇ શકશે. તેથી નાથજીને સાબરમતી આશ્રમમાં આવતા-જતા રહેવા કે કાયમ રહેવા માટે ઉત્તેજન આપેલું. તેમની હાજરી માત્ર આશ્રમમાં રહે તેનાથી જ ગાંધીજીને નિરાંત થતી એટલે કે વિનોબાજી અને કાકાસહેબ કાલેકકર વિશે કહીએ તેમ ગાંધીજી અને નાથજી સાથી ગણાય તેવો સંબંધ હતો.